**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2026**

**RAPORT DE SPECIALITATE**

**privind modificarea Statului de funcții al Spitalului de Pneumoftiziologie Satu Mare**

Referitor la Proiectul de hotărâre privind modificarea Statului de funcții al Spitalului de Pneumoftiziologie Satu Mare,

ca urmare a adresei Spitalului de Pneumoftiziologie Satu Mare cu nr. 230/14.01.2026 înregistrată la Consiliul Județean Satu Mare cu nr. 797/15.01.2026, prin care s-a înaintat Nota de fundamentare cu nr. 229/14.01.2026 privind aprobarea modificării Statului de funcții al Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr. 123/30.09.2025 privind modificarea Statului de funcții al Spitalului de Pneumoftiziologie Satu Mare,

ținând cont de:

- titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VII – ”Reglementări specifice personalului din autoritățile și instituțiile publice finanțate integral din venituri proprii, aflate în subordinea, sub autoritatea, în coordonarea Guvernului, ministerelor și a celorlalte organe de specialitate ale administrației publice centrale și locale, din cele aflate în coordonarea prim-ministrului, precum și din cele aflate sub controlul Parlamentului” la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia:*“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 30/17.02.2025 privind modificarea structurii organizatorice a Spitalului de Pneumoftiziologie Satu Mare,

Spitalul de Pneumoftiziologie Satu Mare solicită aprobarea modificării Statului de funcții cu 264 posturi, din care 9 posturi de conducere și 255 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus**  **în *Stat funcții***  ***modificat*** |
| poziția 142 | poziția 142 | asistent medical principal (PL) | transformare post vacant | asistent medical (PL) |
| poziția 163 | poziția 163 | asistent medical debutant (PL) | transformare post prin promovare | asistent medical (PL) |
| poziția 184 | poziția 184 | chimist specialist (S) | transformare post prin promovare | chimist principal (S) |
| poziția 248 | poziția 248 | muncitor calificat III (M) | transformare post prin promovare | muncitor calificat II (M) |
| poziția 252 | poziția 252 | muncitor calificat IV (M) | transformare post prin promovare | muncitor calificat III (M) |
| poziția 255 | poziția 255 | muncitor calificat IV (M) | transformare post prin promovare | muncitor calificat III (M) |
| poziția 257 | poziția 257 | muncitor calificat IV (G) | transformare post prin promovare | muncitor calificat III (G) |

Modificarea statului de funcții este necesară pentru următoarele considerente:

**1. La Compartimentul de prevenire a infecțiilor asociate asistenței medicale se solicită transformarea postului vacant de asistent medical principal (PL),** identificat la poziția nr.142 din statul de funcții aprobat, în post de **asistent medical (PL),** identificat la poziția nr.142 din statul de funcții modificat. Transformarea se impune ca urmare a reorganizării activității medicale în cadrul spitalului, conform solicitării din referatul cu nr.6775/24.10.2025 întocmit de către coordonatorul compartimentului. Postul vacant este post unic fiind necesar a fi ocupat prin concurs, iar transformarea este necesară pentru o mai bună accesibilitate pe post.

**2.** **La Dispensarul TBC Negrești Oaș se solicită transformarea prin promovare a postului de asistent medical debutant (PL),** identificat la poziția nr.163 din statul de funcții aprobat, în post de **asistent medical (PL),** identificat la poziția nr.163 din statul de funcții modificat. Transformarea se impune deoarece titulara postului a promovat examenului de promovare conform rezultatului consemnat în Procesul-verbal nr.6846/30.10.2025.

**3. La Laboratorul de analize medicale - punct de lucru Bixad se solicită transformarea prin promovare a postului de chimist specialist,** identificat la poziția nr.184 din statul de funcții aprobat, în post de **chimist principal,** identificat la poziția nr.184 din statul de funcții modificat. Transformarea se impune deoarece titulara postului a fost confirmată chimist principal în specialitatea imunochimie-serologie, conform Certificatului de chimist principal seria P nr.002097 eliberat de Ministerul Sănătății la data de 18.12.2025 cu nr.2629, în urma examenului susținut și promovat în sesiunea 05.06.2025.

**4. La Muncitori se solicită următoarele modificări:**

**a)** **transformarea prin promovare a postului de muncitor calificat III (M),** identificat la poziția nr.248 din statul de funcții aprobat, în post de **muncitor calificat II (M),** identificat la poziția nr.248 din statul de funcții modificat**.** Transformarea se impune deoarece titularul postului a promovat examenul de promovare, în meseria de lăcătuș mecanic, conform rezultatului consemnat în Procesul verbal nr.7897/17.12.2025;

**b)** **transformarea prin promovare a postului de muncitor calificat IV (M),** identificat la poziția nr.252 din statul de funcții aprobat, în post de **muncitor calificat III (M),** identificat la poziția nr.252 din statul de funcții modificat. Transformarea se impune deoarece titularul postului a promovat examenul de promovare, în meseria de floricultor, conform rezultatului consemnat în Procesul verbal nr.7909/17.12.2025;

**c)** **transformarea prin promovare a postului de muncitor calificat IV (M),** identificat la poziția nr.255 din statul de funcții aprobat, în post de **muncitor calificat III (M),** identificat la poziția nr.255 din statul de funcții modificat. Transformarea se impune deoarece titularul postului a promovat examenul de promovare, în meseria de instalator, conform rezultatului consemnat în Procesul verbal nr.7954/18.12.2025;

**d)** **transformarea prin promovare a postului de muncitor calificat IV (G**), identificat la poziția nr.257 din statul de funcții aprobat, în post de **muncitor calificat III (G),** identificat la poziția nr.257 din statul de funcții modificat. Transformarea se impune deoarece titularul postului a promovat examenul de promovare, în meseria de fochist, conform rezultatului consemnat în Procesul verbal nr.7941/18.12.2025.

Ținând cont de modificările solicitate, Spitalul de Pneumoftiziologie Satu Mare menționează că se încadrează în normativul de personal și în cheltuielile de personal prevăzute în Bugetul de venituri și cheltuieli provizoriu pentru anul 2026.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului de Pneumoftiziologie Satu Mare.

**ȘEF SERVICIU, VIZAT JURIDIC**

Bîja Tania Pop Nicoleta

**CONSILIER,**

Elek Adriana

Red. tehn./E.S.A./5 ex.